Ministerio pri ŝtatoficistaro (Francio)

La ministerio pri ŝtatoficistaro estas ministerio de la franca registaro komisiita pri konduko de la politiko pri ŝtatoficistaro. Ĝi efektivigas la registaran politikon pri ŝtata dungado, en rilato kun la aliaj dungantoj, kiuj estas la teritoriaj kolektivumoj kaj la ŝtata sana, socia kaj socialmedicina sektoro. La 16-an de majo 2012, Marylise Lebranchu estis nomumita ministro pri ŝtata reformo, malcentralizo kaj ŝtatoficistaro. La , ŝia titolo fariĝis ministro pri malcentralizo, ŝtata reformo kaj ŝtatoficistaro en la registaro de Manuel Valls. 

 Historio 

La ĝenerala direkcio pri administracio kaj ŝtatoficistaro estis kreita en 1945 por doni al la registaro organizaĵon komisiita pri kompleta vido al la ŝtatoficistaro, sed nur en 1959 aperis subministro, poste ministro en 1967.

La ministerio pri ŝtatoficistaro ne estas en ĉiu registaro de la kvina Respubliko. Kiam ne estas memstara ministro, la titolo « ŝtatoficistaro » kutime aperas en la titolo de alia ministro, tiu pri ekonomio kaj financoj, pri buĝeto aŭ tiu pri laboro. La ŝtatoficistaro estas ofte ligita al « administraciaj reformoj » aŭ al « ŝtata reformo ». En registaroj sen ministro pri ŝtatoficistaro, subministro povas havi tiun oficon.

 Organizado 

La atribuoj de la ministro pri ŝtatoficistaro estas fiksitaj per la dekreto n° 2012-780 de la 24-a de majo 2012..

Kvankam li estas lokita ĉe la ĉefministro, la ministro pri ŝtatoficistaro agas laŭ delegado de la ĉefministro por granda parto de siaj atribuoj.

La ministro pri ŝtatoficistaro aŭtoritatas, kun la ĉefministro, super la ĝenerala direkcio pri administracio kaj ŝtatoficistaro kaj, kune kun la ministro pri buĝeto, publikaj kontoj kaj ŝtata reformo super la nacia salajropaga servo.

 Notoj kaj referencoj 

 Vidu ankaŭ 
 Franca ŝtatoficistaro
 Listo de francaj ministroj pri ŝtatoficistaro

Ŝtatoficistaro
Kategorio:Ministerio pri ŝtatoficistaro (Francio)
Kategorio:7-a arondismento de Parizo